تہبج

تہبج یا ورم ، جسے سیال کا جمع ہونا یا سوجن یا اوزیما بھی کہا جاتا ہے، اس عارضہ میں جسم کی بافتوں میں سیال جمع ہو جاتا ہے۔  جس سے عام طور پر، ٹانگیں یا بازو متاثر ہوتے ہیں۔  علامات میں جلد میں کھنچائو، جسم کے اس حصہ کا بھاری محسوس ہونا شامل ہو سکتا ہے اور متاثرہ جوڑوں کو حرکت دینا بھی مشکل ہو سکتا ہے۔  دیگر علامات بنیادی وجہ پر منحصر ہیں۔ 

وجوہات میں رگوں کی کمی سقوط قلب، گردے کے مسائل پروٹین کی کم سطح، جگر کے مسائل گہری رگ تھرومبوسس سوزش، خون کی نالیوں کا استسقاء بعض ادویات اور لمپیڈیما شامل ہو سکتے ہیں۔  یہ طویل عرصے تک بیٹھنے یا کھڑے رہنے اور ماہواری یا حمل کے دوران بھی ہو سکتا ہے۔  یہ حالت اس وقت زیادہ تشویشناک ہوتی ہے جب یہ اچانک شروع ہو جائے یا درد یا سانس کی قلت موجود ہو۔ 

علاج، عارضہ کی بنیادی وجہ پر منحصر ہوتا ہے۔  اگر بنیادی طریقہ کار میں سوڈیم کی برقراری شامل ہے، نمک کی مقدار میں کمی اور پیشاب آور ادویات کا استعمال کیا جا سکتا ہے۔  ٹانگوں کو اونچا کرنا اور دبائو والی جرابیں استعمال کرنا ٹانگوں کے ورم کے لیے مفید ہو سکتا ہے۔  بوڑھے افراد عام طور پر زیادہ متاثر ہوتے ہیں۔  یہ لفظ یونانی لفظ  oídēma سے ہے جس کا مطلب ہے ' سوجن '۔ 

 حوالہ جات 

زمرہ:اسباب اموات
زمرہ:علامات (طب)
زمرہ:طبی اصطلاحات
زمرہ:امراضیات